ଅନୁପଯୁକ୍ତ ସାଇନସ ଟାକିକାର୍ଡ଼ିଆ

ଅନୁପଯୁକ୍ତ ସାଇନସ ଟାକିକାର୍ଡ଼ିଆ (ଇଂରାଜୀ ଭାଷାରେ Inappropriate sinus tachycardia/ IST ) ହେଉଛି ଏକ ପ୍ରକାର ସାଇନସ ଟାକିକାର୍ଡିଆ ଯାହାର ଲକ୍ଷଣ ଥାଏ କିନ୍ତୁ କାରଣ ଜଣାଯାଏନି ।  ଏହାର ଲକ୍ଷଣ ମଧ୍ୟରେ ଦୃତ ହୃତ୍‌ଗତି, ଛାତି ଅସ୍ୱାଭାବିକତା, ଥକ୍କା, ଅଣନିଶ୍ୱାସ, ଏବଂ ମୁଣ୍ଡ ହାଲୁକା ଲାଗିପାରେ । ଆରମ୍ଭ ସାଧାରଣତଃ ହଠାତ୍ ହୁଏ ଏବଂ ବର୍ଷ ବର୍ଷ ଧରି ଲକ୍ଷଣ ରହିପାରେ । ପ୍ରାୟତଃ ଏଥିରେ ଜୀବନ‌ଚର୍ଯ୍ୟା ପ୍ରଭାବିତ ହୁଏ; ଯଦିଓ ଏହା କ୍ୱଚିତ୍ ଦୀର୍ଘସ୍ଥାୟୀ ହୃତ୍‌ପିଣ୍ଡ ସମସ୍ୟାରେ ପରିଣତ ହୁଏ, ଯେପରିକି କାର୍ଡିଓମାୟୋପାଥି । 

ଏହାର କାରଣ ଅସ୍ପଷ୍ଟ, ଯଦିଓ ଏହା ପୋଷ୍ଟଭାଇରାଲ୍ ସିଣ୍ଡ୍ରୋମ ଭାବରେ ଦୃଷ୍ଟି ଗୋଚର ହୋଇପାରେ ।  ପ୍ରସ୍ତାବିତ ଯାନ୍ତ୍ରିକ କୌଶଳରେ ଏହା ଅସ୍ୱାଭାବିକ ସାଇନସ୍ ନୋଡ୍, ସ୍ୱୟଂକ୍ରିୟ ସ୍ନାୟୁ ଦୁଷ୍କ୍ରିୟା, ଅଟୋଇମ୍ୟୁନ୍ ଏବଂ ଅସ୍ୱାଭାବିକ ବାରୋରିଫ୍ଲେକ୍ସ ଅନ୍ତର୍ଭୁକ୍ତ ହୋଇପାରେ ।  ହୋଲଟର ମନିଟର ଏବଂ ହୃତ୍‌ପିଣ୍ଡ ଅଲଟ୍ରାସାଉଣ୍ଡ ମାଧ୍ୟମରେ  ଅନ୍ୟାନ୍ୟ ରୋଗମାନଙ୍କ ଅନୁପସ୍ଥିତି ନିର୍ଣ୍ଣୟ କରିବା ଆବଶ୍ୟକ ହୁଏ । ବିଶ୍ରାମ ସମୟରେ ଏହାର ହୃତ୍‌ସ୍ପନ୍ଦନ ପ୍ରତି ମିନିଟରେ ୧୦୦ ଥରରୁ ଅଧିକ ଏବଂ ହାରାହାରି ଦିନ‌କୁ ୯୦ ଥରରୁ ଅଧିକ ହୋଇଥାଏ ।  ହୃଦସ୍ପନ୍ଦନ କ୍ରମାଗତ ଭାବରେ ଅଧିକ ରହିପାରେ କିମ୍ବା ଛୋଟ ଛୋଟ ଟ୍ରିଗର ଯେପରିକି ମାନସିକ ଚାପ କିମ୍ବା ବ୍ୟାୟାମ ଯୋଗୁ ଯଥେଷ୍ଟ ବୃଦ୍ଧି ପାଇପାରେ, କିନ୍ତୁ ଅବସ୍ଥିତି ସହିତ ବିଶେଷ ଭାବରେ ଜଡ଼ିତ ନୁହେଁ ।  

ପରିଚାଳନାରେ ଦୈନିକ କାର୍ଯ୍ୟକଳାପ ସୀମିତ କରାଯାଏ, ଶାରୀରିକ ତାଲିମ ସୁପାରିଶ କରାଯାଏ ଏବଂ କଫିନ୍ ଓ ମଦ୍ୟପାନରୁ ଦୂରେଇ ରହିବାକୁ ଉପଦେଶ ଦିଆଯାଏ । ଔଷଧଗୁଡ଼ିକ ମଧ୍ୟରେ ବିଟା ବ୍ଲକର୍, କ୍ୟାଲସିୟମ୍ ଚ୍ୟାନେଲ୍ ବ୍ଲକର୍, କିମ୍ବା ଇଭାବ୍ରାଡାଇନ ଦିଆଯାଇପାରେ, କିନ୍ତୁ ସେଗୁଡ଼ିକ ସବୁବେଳେ ପ୍ରଭାବଶାଳୀ ହୁଏନି ।  ଆବ୍ଲାସନ୍ ବ୍ୟବହୃତ ହେଉଥିବାବେଳେ  ମିଶ୍ରିତ ଫଳାଫଳ ଦେଖାଯାଏ । ପରାମର୍ଶ କିଛି ଲୋକଙ୍କୁ ସାହାଯ୍ୟ କରିପାରେ । କିଛି ମାସ କିମ୍ବା ବର୍ଷ ପରେ ଅବସ୍ଥାର ସମାଧାନ ହୋଇପାରେ ।  ରୋଗ ଦୀର୍ଘକାଳୀନ ହେଲେ ମଧ୍ୟ ଏହା ଆୟୁଷକୁ ପ୍ରଭାବିତ କରୁଥିବା ପରି ଦେଖାଯାଏ ନାହିଁ । 

ଅନୁପଯୁକ୍ତ ସାଇନସ ଟାକିକାର୍ଡିଆ ପ୍ରାୟ  ୧% ମଧ୍ୟ ବୟସ୍କଙ୍କୁ ପ୍ରଭାବିତ କରେ । ଏହା ସାଧାରଣତ ୧୫ରୁ ୪୫ ବର୍ଷ ବୟସର ଯୁବକମାନଙ୍କଠାରେ ଦେଖାଯାଏ ।  ମହିଳାମାନେ ପୁରୁଷଙ୍କ ଅପେକ୍ଷା ଚାରି ଗୁଣ ଅଧିକ ପ୍ରଭାବିତ ହୁଅନ୍ତି ।  ଏହି ରୋଗ ଅବସ୍ଥା ପ୍ରଥମେ ୧୯୩୯ ମସିହାରେ କୋଡଭେଲଦ୍ୱାରା ବର୍ଣ୍ଣନା କରାଯାଇଥିଲା; ଯଦିଓ ଏହା ୧୯୭୦ ଦଶକ ପର୍ଯ୍ୟନ୍ତ ଅଧିକ ବିଦିତ ହୋଇନଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki